Document ID: 31996D0302

ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Απριλίου 1996 για τη θέσπιση της μορφής υπό την οποία πρέπει να παρέχονται οι πληροφορίες σύμφωνα με το άρθρο 8 παράγραφος 3 της οδηγίας 91/689/ΕΟΚ του Συμβουλίου σχετικά με τα επικίνδυνα απόβλητα (Κείμενο που παρουσιάζει ενδιαφέρον για τον ΕΟΧ) (96/302/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 91/689/ΕΟΚ του Συμβουλίου, της 12ης Δεκεμβρίου 1991, σχετικά με τα επικίνδυνα απόβλητα (1), όπως τροποποιήθηκε τελευταία από την οδηγία 94/31/ΕΚ (2), και ιδίως το άρθρο 8 παράγραφος 3,
Εκτιμώντας:
ότι σύμφωνα με την προαναφερόμενη διάταξη η Επιτροπή οφείλει να καθορίσει τη μορφή υπό την οποία πρέπει να παρέχονται οι πληροφορίες σύμφωνα με το άρθρο 8 παράγραφος 3 της οδηγίας,
ότι προς το σκοπό αυτό η Ευρωπαϊκή Επιτροπή επικουρείται από την επιτροπή που έχει ιδρυθεί σύμφωνα με το άρθρο 18 της οδηγίας 75/442/ΕΟΚ του Συμβουλίου, της 15ης Ιουλίου 1975, σχετικά με τα στερεά απόβλητα (3), όπως τροποποιήθηκε τελευταία από την οδηγία 91/692/ΕΟΚ (4) η οποία συγκροτείται από εκπροσώπους των κρατών μελών και προεδρεύεται από εκπρόσωπο της Ευρωπαϊκής Επιτροπής,
ότι η ανωτέρω αναφερόμενη επιτροπή είναι σύμφωνη με τα μέτρα που προβλέπονται στην παρούσα απόφαση,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το συνημμένο στην παρούσα απόφαση έγγραφο αποτελεί τη μορφή υπό την οποία πρέπει να παρέχονται οι πληροφορίες σύμφωνα με το άρθρο 8 παράγραφος 3 της οδηγίας 91/689/ΕΟΚ σχετικά με τα επικίνδυνα απόβλητα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 17 Απριλίου 1996.

Labels: 12
15
20